**  **

**Informasjon til menighetene om**

**Samisk konfirmantleir 2016**

**Tid: 03.03. – 06.03**

**Sted: Vatnlia leirsted ved Bodø**

***Menigheten har ansvar for å informere alle konfirmanter i menigheten, og deres foreldre eller foresatte;* om Samisk konfirmantleir 2016.**

***Se vedlagt informasjonsskriv som kan sendes eller deles ut til konfirmant og foresatte / foreldre.***

**PÅMELDING**

**Menighetene har ansvar for påmelding av konfirmantene til Samisk kirkeråd.**

**Påmelding åpnes den 04.12.2015 og lukkes den 25.01.2016**

Det er elektronisk påmelding. Den som er konfirmantansvarlig i menigheten bes bruke denne linken:

<https://no.surveymonkey.com/r/CCFX93W>

**Det er 35 plasser og Samisk kirkreåd foretar en fordeling av plasser dersom det er flere påmeldte enn det det er plasser til. Det vil da tas hensyn til faktorer som geografi og språktilhørighet. Det er ikke et krav om at deltakerne må beherske samisk språk for å delta, men det at de selv oppfatter seg som same er et utgangspunkt for påmelding. Det er et mål å legge til rette for et inkluderende flerspråklig fellesskap under konfirmantleiren.**

**Menighetene informerer alle konfirmanter, og de som ønsker å delta** **melder fra om dette til den som er konfirmantansvarlig i menigheten, som foretar påmeldingen.**

Konfirmanter, foreldre og foresatte kan også kontakte Samisk kirkeråd direkte om de ønsker mer informasjon om konfirmantleiren eller de kan bruke facebooksiden «Ung i Sápmi».

Samisk kirkeråd gir tilbakemelding til menigheten når konfirmantene har fått plass på leiren.

**Reise og opphold**

Konfirmantene skal ikke selv betale noe for å delta! Dette er et lavterskeltilbud. Lokalmenigheten betaler et reiseutjevningsgebyr for hver deltager. Dette er på kr 1000,- pr konfirmant. **Samisk kirkeråd sender faktura til menigheten etter at konfirmantleiren er gjennomført.**

Det er Samisk kirkeråd som foretar all bestilling av billetter og beslutter hvordan konfirmanten skal reise. Det er helt avgjørende at reisen planlegges i nært samarbeid med foresatte. Samisk kirkeråd dekker alle utgifter til reise, opphold, overnatting etc. Det gjøres helt konkrete avtaler om henting og bringing; fra / til fly, tog eller buss.

**Opplegg og innhold**

**Kirkemøtet i Dnk, har vedtatt mål om en årlig landsdekkende Samisk konfirmantleir** **i «Strategiplan for samisk kirkeliv».** Samisk konfirmantleir er et tilbud til samiske konfirmanter fra hele landet. Alle konfirmantene som deltar på denne konfirmantleiren, blir konfirmert i sin egen menighet.

Samisk kirkeråd har til nå, i samarbeid med menigheter og bispedømmene, Nord-Hålogaland, Sør-Hålogaland og Nidaros, gjennomført to slike leire. Den første leiren var i Meråker i sørsamisk området, den andre var i Alta i nordsamisk område. Denne leiren er den tredje, og den blir lagt til lule- og pitesamisk område, ved Vatnlia leirsted nær Bodø, og en dag tilbringes på Drag i Tysfjord.

**Samisk konfirmantleir er bygd opp rundt tema «Nestekjærlighet og solidaritet».** Den nasjonale planen «Gud gir – vi deler» har i tillegg en egen plan for samisk trosopplæring sin er en supplerende plan. \*Den skal brukes i alle menigheter der det bor samer. Denne planen brukes på Samisk konfirmantleir, der vi gjennom samtaler om kristen tro, arbeid med gudstjenesteverksted, sosiale og fysiske aktiviteter, har som mål å bygge opp og styrke kristen trosfellesskap mellom ungdommene. Det er et mål at det skal bygges nettverk mellom ungdommene gjennom å delta i et fellesskap med samisk ungdom fra mange forskjellige samiske områder. Ungdommene vil få mulighet til å praktisere de tre samiske språkene: sørsamisk, lulesamisk og nordsamisk og norsk. Målet er å styrke samisk identitet gjennom å g dem mer kunnskaper om samisk kristendom og samisk kirkeliv.

**Konfirmantene vil få mulighet til å praktisere kristen tro i et samisk fellesskap og bruke sine egne språk.** Målet er at hver enkelt skal kunne delta ut fra sine individuelle forutsetninger. Det legges til rette for at hver enkelt skal opplever seg likeverdig i det sosiale, kulturelle og faglige fellesskapet under konfirmantleiren. Konfirmantene oppfordres til å bidra til å bygge inkluderende fellesskap.

**Det er et ønske å samarbeide med institusjoner og personer i lokalmiljøet. Samisk kirkeråd inviterer eldre som forteller fra sin oppvekst, eller samiske ungdommer som forteller om ulike utfordringer knyttet til det å være urfolk, som lokal innsats knyttet til å bevare samisk kultur og språk, kamp mot naturinngrep i samiske tradisjonelle områder eller det å bevare lokale samiske kristendomstradisjoner. Unge ledere fra Ungdomshelg-prosjektet bidrar med å lede det faglige arbeidet og sosiale aktiviteter under hele konfirmantleiren.**

|  |  |
| --- | --- |
| ***Tove-Lill Labahå Magga****Oskuoahpahusa ráđđeaddi – Seniorådgiver trosopplæring* ***Sámi girkoráđđi - Sáme girkoráde - Saemien gærhkoeraerie - Samisk kirkeråd*** *Norgga girku - Den norske kirke**+ 47 23081233 / +47 97786189* *e-post:* *tm884@kirken.no* | ***Maria R. Steinsvik****Sámi Nuoraid ráđđeaddi-  Samisk Ungdomsrådgiver****Sámi girkoráđđi - Sáme girkoráde - Saemien gærhkoeraerie - Samisk kirkeråd*** *Tlf: + 47 23081268**e-post:* *ms854@kirken.no* |